1988 m.

1988 m. buvo keliamieji metai, prasidedantys penktadienį pagal Grigaliaus kalendorių.

Lietuvoje

Įvykiai 

 Vasario 28 d. – paskelbtas naujosios Lietuvos TSR Konstitucijos projektas;
 Birželio 3 d. – susikuria Lietuvos Persitvarkymo Sąjūdis, siekęs didesnio Lietuvos savarankiškumo, o vėliau ir nepriklausomybės;
 Rugpjūčio 17 d. – legalizuota Lietuvos trispalvė(netiksli info)
 Spalio 2 d. – Vilniuje susikūrė bažnyčia Tikėjimo žodis;
 Spalio 14–26 d. – Seule (Pietų Korėja) VIII pasaulio invalidų olimpiadoje du Lietuvos lengvaatlečiai, Aklųjų draugijos nariai, pirmą kartą laimėjo medalius: Vytautas Girnius – du aukso, Danutė Linkevičiūtė-Šmydek – sidabro ir bronzos;
 Spalio 22 d. – Vilniuje prasidėjo Lietuvos Persitvarkymo Sąjūdžio steigiamasis suvažiavimas;
Gruodžio 11 d. – atkurtas Lietuvos tautinis olimpinis komitetas;

Gimtadieniai 

 Sausio 9 d. – Katherine Copely, kartu su Deividu Stagniūnu yra triskart Lietuvos šokių ant ledo čempionė.
 Sausio 13 d. – Vaida Žūsinaitė, lietuvių lengvaatletė, ilgų nuotolių bėgikė. 2009 m. Lietuvos 5000 m bėgimo čempionė. Treneriai: R. Sausaitis ir A. Narušavičius.
 Sausio 15 d. – Povilas Isoda, Lietuvos ir Marijampolės savivaldybės politinis bei visuomenės veikėjas.

 Vasario 10 d. – Lina Gurina, Lietuvos dainininkė (sopranas), „Dainų dainelės“ laureatė, įvairių konkursų laimėtoja.
 Vasario 11 d. – Edvardas Pšelenskis, Lietuvos futbolininkas, FK Šiaulių klubo saugas.

 Kovo 5 d. – Vygantas Metelica, Lietuvos krepšininkas, rungtyniaujantis Kauno "Aisčių" komandoje.
 Kovo 10 d. – Kęstutis Žeimys, lietuvių stalo tenisininkas, 2010 m. šalies čempionas. 2010 m. sausio 8 d. pasaulio stalo tenisininkų reitinge buvo 536-as
 Kovo 17 d. – Tadas Buinauskas, Lietuvos krepšininkas, Panevėžio sporto mokyklos auklėtinis, rugtyniaujantis Panevėžio „Techaso“ komandoje.

 Balandžio 8 d. – Povilas Žarnauskas, Lietuvos jaunimo politikos veikėjas.
 Balandžio 10 d. – Mantas Šilkauskas, Lietuvos lengvaatletis, daugiakovininkas. 2010 m. studijuoja JAV, Kanzaso universitete.
Balandžio 15 d. – Valdas Kabutavičius, Lietuvos pop muzikos atlikėjas bei prodiuseris, nuo 2011 m. rugsėjo 1d. Radiocentro laidų vedėjas, Nuo 2016 m. prisijungė prie grupės "Pikaso".
 Balandžio 16 d. – Paulius Beliavičius, Lietuvos krepšininkas, rungtyniaujantis Kėdainių "Nevėžio" komandoje.
 Balandžio 18 d. – Tomas Jaskys, Lietuvos futbolo žaidėjas, žaidžiantis puolėjo pozicijoje. Nuo 2006 m. balandžio mėn. atstovauja FK Alytis Alytus. Ūgis 171 cm, svoris 67 kg.
 Balandžio 23 d. – Justė Arlauskaitė, Lietuvos dainininkė.
 Balandžio 26 d. – Deividas Gailius-Daunys, krepšinio žaidėjas iš Lietuvos.

 Gegužės 11 d. – Vytautas Buzas, Lietuvos krepšininkas žaidžiantis LKL, Palangos "Naglio-Adakrio" komandoje. V. Buzas yra Palangos sporto mokyklos „Naglis“ auklėtinis.
 Gegužės 16 d. – Martynas Gecevičius, Lietuvos krepšininkas, rungtyniaujantis Vilniaus „Lietuvos Ryte“.
 Gegužės 19 d. – Laurynas Silius, Lietuvos futbolo žaidėjas, žaidžiantis gynėjo pozicijoje. Nuo 2006 m. balandžio mėn. atstovauja FK Alytis Alytus. Ūgis 186 cm, svoris 77 kg.
 Gegužės 23 d. – Darius Cibulskas, Lietuvos futbolo žaidėjas, žaidžiantis saugo pozicijoje.
 Gegužės 29 d. – Arnas Švilpauskas, Lietuvos ir Kėdainių rajono savivaldybės politinis bei visuomenės veikėjas.

 Birželio 7 d. – Pranas Skurdauskas, Lietuvos krepšininkas gimęs Amurske, Rusijoje turintis Lietuvos pilietybę. Rungtyniaujantis Kauno "Aisčių" komandoje. Karjerą pradėjo 2005 m. Vilniaus Sakalų komandoje, bet LKL ir BBL lygose debiutavo po dvejų metų vilkėdamas Kauno Aisčių-Atleto marškinėlius. 2009 m. rugsėjo 27 d. pasirašė sutartį su Austrijos Traiskircheno "Lions" klubu.
 Birželio 22 d. – Rokas Grinius, Lietuvos krepšininkas. Nuo 2009 m. atstovauja Kėdainių „Nevėžiui“ (LKL).
 Birželio 28 d. – Alina Orlova, dainuojamosios poezijos kūrėja ir atlikėja.

 Rugpjūčio 6 d. – Martinas Eimutis, Lietuvos ir Šakių rajono savivaldybės politinis bei visuomenės veikėjas.
 Rugpjūčio 8 d. – Egidijus Vaitkūnas, Lietuvos futbolininkas, žaidžiantis FK Žalgiris Vilnius komandoje krašto gynėjo pozicijoje.
 Rugpjūčio 10 d. – Laurynas Jacevičius, lietuvių krepšininkas, Mažeikių "Mažeikiai" krepšinio komandos žaidėjas. Pirmasis treneris: Vladas Šulcas.
 Rugpjūčio 11 d. – Giedrius Butkus, Lietuvos futbolo žaidėjas, žaidžiantis vartininko pozicijoje.
 Rugpjūčio 14 d. – Paulius Kleiza, Lietuvos krepšininkas, rungtyniaujantis Alytaus "Alytaus" komandoje.
 Rugpjūčio 19 d. – Aurimas Birgelis, Lietuvos krepšininkas, Marijampolės ŽSM auklėtinis, Lietuvos jaunių rinktinės narys, žaidžiantis Alytaus "Alytus" ekipoje.

 Rugsėjo 7 d. – Rima Triškutė, Lietuvos modelis, tarptautinių grožio konkursų dalyvė ir nugalėtoja.
 Rugsėjo 13 d. – Mantas Fridrikas, Lietuvos futbolininkas, rungtyniaujantis gynėjo pozicijoje. FBK Kaunas klubo žaidėjas. Žymaus futbolininko Roberto Fridriko sūnus.

 Spalio 1 d. – Lukas Brazdauskis, Lietuvos krepšininkas.
 Spalio 26 d. – Edgaras Mastianica, Lietuvos futbolininkas, žaidžiantis FK Žalgiris Vilnius komandoje saugo pozicijoje.
 Spalio 31 d. – Eglė Balčiūnaitė, vidutinių nuotolių bėgikė, Lietuvos rekordininkė. Dalyvavo 2008 m. Pekino Olimpinėse žaidynėse. Sportuoti pradėjo nuo 2000 m., pagrindinė rungtis - 800 m bėgimas. Ją treniruoja Aleksandras Kitanovas.

 Lapkričio 16 d. – Paulius Kasiulevičius, Lietuvos boksininkas, 2010 m. Lietuvos bokso čempionas 91 ir daugiau kg kategorijoje. Priklauso Kauno sporto mokyklai „Gaja“.
 Lapkričio 24 d. – Gediminas Žylė, Lietuvos krepšininkas, rungtyniaujantis Kauno „Aisčių" komandoje.

 Gruodžio 8 d. – Ugnė Skonsmanaitė, Lietuvos televizijos laidų ir renginių vedėja.
 Gruodžio 12 d. – Kęstutis Labeckas, Lietuvos šachmatininkas, tarptautinis meistras (nuo 2009 m.), Lietuvos vyrų šachmatų rinktinės narys (m. 2022 m.).
 Gruodžio 20 d. – Šarūnas Neciunskas, Lietuvos futbolo žaidėjas, žaidžiantis saugo pozicijoje.

Mirtys 

 Sausio 15 d. – Antanas Byras, lietuvių literatas (g. 1902 m.).
 Sausio 20 d. – Stasys Čaikauskas, aktorius, pedagogas (g. 1912 m.).
 Sausio 21 d. – Petras Motiekaitis, Lietuvos inžinierius, aviamodeliuotojas, aviakonstruktorius, išradėjas, biologas (g. 1920 m.).
 Sausio 22 d. – Olga Cholina, Rusijos ir Lietuvos aktorė (g. 1897 m.).
 Sausio 25 d. – Jurgis Baltrušaitis, Lietuvos diplomatas, dailės istorikas medievistas (g. 1903 m.).
 Sausio 28 d.:
 Alfonsas Gučas, psichologas, pedagogas, spaudos darbuotojas, politinis veikėjas (g. 1907 m.).
 Vytautas Izbickas, Lietuvos statybos ir hidrotechnikos inžinierius, JAV lietuvių visuomenės veikėjas (g. 1920 m.).

 Vasario 2 d. – Vytautas Valionis, Lietuvos žurnalistas (g. 1939 m.).
 Vasario 5 d. – Edvardas Ramanauskas, Vilniaus Universiteto Chemijos fakulteto dekanas, profesorius (g. 1923 m.).
 Vasario 20 d. – Karolis Dabulevičius, Lietuvos karinis veikėjas, Generalinio štabo pulkininkas leitenantas (g. 1898 m.).
 Vasario 24 d. – Bluma Zeigarnik, rusų psichologė ir psichiatrė, atradusi Zeigarnik efektą, eksperimentinės psichopatologijos pradininkė (g. 1901 m.).
 Vasario 29 d. – Konstantinas Rudaminas Jurgėla, teisininkas, istorikas, žurnalistas, JAV lietuvių visuomenės veikėjas (g. 1904 m.).

 Kovo 2 d. – Vilius Martynas Variakojis, stalo tenisininkas, krepšininkas, TSRS sporto meistras, treneris (g. 1912 m.).
 Kovo 6 d. – Marija Sasnauskienė, choro dirigentė ir pedagogė (g. 1920 m.).
 Kovo 17 d. – Albinas Iešmanta, pedagogas ir chorvedys (g. 1887 m.).
 Kovo 23 d. – Marija Rasteikaitė, Lietuvos aktorė (g. 1930 m.).

 Balandžio 7 d. – Jonas Mikėnas, Lietuvos karo lakūnas, majoras, keramikas, skulptorius (g. 1899 m.).
 Balandžio 28 d. – Antanas Kučinskas-Kučas-Gervydas, mokslininkas, pedagogas, visuomenės veikėjas (g. 1900 m.).
 Balandžio 30 d. – Jonas Virakas, Lietuvos architektas (g. 1905 m.).

 Gegužės 3 d. – Alfonsas Jurgis Skripka, Lietuvos ekonomistas, redaktorius (g. 1928 m.).
 Gegužės 17 d. – Liuda Grybauskienė, Lietuvos pianistė, pedagogė (g. 1934 m.).
 Gegužės 31 d. – Auksė Vasaitytė, poetė, vertėja (g. 1947 m.).

 Birželio 2 d.: 
 Justinas Mikutis, Lietuvos mąstytojas (g. 1922 m.).
 Josifas Romualdovičius Grigulevičius, TSRS žvalgas XX a. 4-6 deš., istorikas, kurį laiką - Kosta Rikos diplomatas. Grigulevičius suvaidino svarbų vaidmenį, susidorojant su Stalino „kairiaisiais opozicionieriais“ – anarchistais bei trockistais (g. 1913 m.).
 Birželio 24 d. – Domas Vaitkūnas, ūkininkas, kooperatininkas, visuomenės veikėjas, ilgametis Kupiškio valsčiaus viršaitis (g. 1893 m.).

 Liepos 5 d. – Adolfas Krogertas, choro dirigentas ir pedagogas (g. 1928 m.).
 Liepos 7 d. – Juozas Andrius, kartografas ir topografas, Lietuvos karinis veikėjas, pulkininkas leitenantas (g. 1900 m.).
 Liepos 10 d. – Stasys Mikaliukas, Lietuvos žurnalistas (g. 1914 m.).
 Liepos 25 d. – Stasė Samulevičienė, Lietuvos tautodailininkė (g. 1906 m.).

 Rugpjūčio 12 d. – Jurgis Fledžinskas, altininkas, pedagogas, dirigentas (g. 1924 m.).

 Rugsėjo 12 d. – Pranas Edmundas Galinis, Lietuvos kalbininkas, pedagogas, humanitarinių mokslų daktaras (g. 1902 m.).
 Rugsėjo 13 d.:
 Albertas Masiūnas, choro dirigentas ir pedagogas (g. 1925 m.).
 Jonas Glemža, Lietuvos ekonomistas, politinis ir Vokietijos lietuvių bendruomenės veikėjas (g. 1887 m.).

 Spalio 1 d. – Danutė Apolonija Mušinskaitė, Lietuvos pedagogė, vienuolė (kazimierietė), pasipriešinimo sovietiniam okupaciam režimui dalyvė (g. 1917 m.).
 Spalio 6 d. – Stasys Kudokas, inžinierius architektas (g. 1893 m.).
 Spalio 17 d. – Eduardas Pilypaitis, choro ir instrumentinio ansamblio dirigentas, pedagogas, kompozitorius (g. 1911 m.).
 Spalio 18 d. – Paulius Galaunė, Lietuvos dailės istorikas ir kritikas, grafikas, lietuvių profesionalios muziejininkystės pradininkas, nusipelnęs meno veikėjas, grafikas (g. 1890 m.).
 Spalio 27 d. – Vincas Kisarauskas, Lietuvos tapytojas, grafikas, scenografas. Vienas ekslibriso kūrėjų judėjimo iniciatorių (g. 1934 m.).

 Lapkričio 11 d. – Vincas Jasulaitis, Lietuvos karinis veikėjas, pulkininkas (g. 1898 m.).
 Lapkričio 14 d. – Petras Jakštas, švietėjas, bibliofilas, Mažosios Lietuvos istorijos tyrėjas, Lietuvos kariuomenės karininkas (majoras), XXVII knygos mėgėjų draugijos narys (g. 1899 m.).
 Lapkričio 17 d. – Beatričė Grincevičiūtė, Lietuvos dainininkė (sopranas) (g. 1911 m.).
 Lapkričio 18 d. – Jonas Karvelis, Lietuvos knygų leidėjas, prekybininkas (g. 1901 m.).

 Gruodžio 4 d. – Vytautas Lomsargis, Lietuvos pedagogas, žurnalistas, redaktorius (g. 1933 m.).
 Gruodžio 11 d. – Karolis Gurskis, Lenkijos istorikas medievistas, habilituotas daktaras, Lenkijos mokslų akademijos narys korespondentas (g. 1903 m.).
 Gruodžio 16 d. – Juozas Pajaujis, Lietuvos žurnalistas, redaktorius, leidybos darbuotojas (g. 1908 m.).

 Jonas Dereškevičius, Lietuvos pedagogas, visuomenininkas, spaudos bendradarbis (g. 1891 m.).
 Pijus Ragažinskas, prelatas, Brazilijos lietuvių veikėjas, spaudos darbuotojas (g. 1907 m.).

Pasaulyje

Įvykiai 

 Kovo 16 d.:
 Irano-Kontrų byla JAV pulkininkas leitenantas Oliver North ir viceadmirolas John Poindexter apkaltinti pasikėsinimu sukčiauti;
 Irako nuodingų dujų ataka prieš kurdų miestą Halabdžą;
 Gegužės 15 d. – Tarybų Sąjungą pradeda atitraukti karines pajėgas iš Afganistano;
 Birželio 11 d. – pirmąkart paminėta GNU Bendra Viešoji Licencija (GPL), vėliau de facto iš esmės tapusi atviro kodo judėjimo konstitucija;
 Rugpjūčio 5 d. – paskelbiamos paliaubos tarp Angolos, Kubos ir Pietų Afrikos Respublikos;
 Rugsėjo 17 d. – Seule (Pietų Korėja) atidaromos vasaros olimpinės žaidynės;
 Rugsėjo 18 d. – Mianmaras. Karinis perversmas ir kruvinas susidorojimas su judėjimu už demokratiją;
 Lapkričio 5 d. – Kasdi Merbah (g. 1938 m. - m. 1993 m.), tapo Alžyro ministru pirmininku, šias pareigas ėjo iki 1989 m. rugsėjo 9 d.;
 Lapkričio 8 d. – Džordžas Bušas vyresnysis išrenkamas JAV prezidentu;
 Lapkričio 14 d. – Portugalija ir Ispanija įstoja į Vakarų Europos Sąjungą.

Nedatuoti
 Osama Bin Ladenas įkūrė organizaciją Al-Kaeda (Al-Qaida).
 Armėnijoje buvo žemės drebėjimas, kuris nusinešė apie 25 000 gyvybių.

Gimtadieniai 

 Sausio 10 d. – Leonard Komon, Kenijos lengvaatletis, kuris specializuojasi ilgo nuotolio bėgimuose. 2010 m. rugsėjo 26 d. pasiekė pasaulio 10 km bėgimo keliu rekordą.
 Sausio 16 d. – Niklasas Bentneris, Danijos futbolininkas (puolėjas), žaidžiantis Londono „Arsenal“ klube ir Danijos futbolo rinktinėje. Su rinktine žaidė [[2010 m. pasaulio futbolo čempionato atranka/Europa|2010-ųjų Pasaulio futbolo čempionato atrankoje]], kur įmušęs tris įvarčius padėjo savo rinktinei patekti į Pasaulio futbolo čempionatą.
 Sausio 19 d. – Aleksandrs Cauņa, Latvijos futbolininkas. Caunia yra užaugęs Daugpilyje, būdamas 14 metų persikėlė į Rygą, kai gavo Skonto FC jaunių komandos pasiūlymą. 2005 m. jis pradėjo žaisti komandoje JFK Olimps, o 2006 m. sezono viduryje Caunia pateko į Skonto FC pagrindinę sudėtį.
 Sausio 22 d. – Greg Oden, JAV krepšininkas. G. Oden ūgis yra 214 cm, svoris 126 kg. Jis žaidžia vidurio puolėjo pozicijoje.
 Sausio 24 d. – Jade Almarie Louise Ewen, anglų dainininkė, dainų autorė ir aktorė.

 Vasario 3 d. – Gregoris van der Vylas, profesionalus futbolininkas, Nyderlandų rinktinės ir Amsterdamo „Ajax“ klubo gynėjas. Išugdytas garsiojoje Amsterdamo „Ajax“ klubo akademijoje, G. van der Wielas žaidžia dešiniojo krašto gynėjo pozicijoje ir yra žinomas dėl nuolatinių prisijungimų prie komandos atakų savame krašte ir greitų spurtų su kamuoliu.
 Vasario 4 d. – Pavelas Zubovas, Rusijos futbolininkas, žaidžiantis Vilniaus "Žalgirio komandoje saugo pozicijoje.
 Vasario 14 d.:
 Asia Nitollano, Amerikiečių dainininkė, šokėja ir modelis, kuri laimėjo televizijos realybės šou Pussycat Dolls Present: The Search for the Next Doll.
 Anchelis Fabianas di Marija, Argentinos futbolininkas, rungtyniaujantis kariojo krašto saugo pozicijoje. Ispanijos klubo Real Madrid CF žaidėjas.
 Vasario 15 d. – Ruis Pedras dos Santosas Patricijus, futbolininkas, Portugalijos rinktinės ir Sporting CP klubo vartininkas.
 Vasario 18 d. – Jevgēņijs Kosmačovs, Latvijos futbolininkas, saugas.
 Vasario 20 d. – Robyn Rihanna Fenty, JAV dainų atlikėja, šiuo metu gyvenanti San Diege, Kalifornijoje.
 Vasario 22 d.:
 Jonathan Borlée, Belgijos lengvaatletis, kuris specializuojasi 400 m bėgimo rungtyje. Nacionalinės 4x400 m bėgimo estafetės rintkinės narys.
 Kevin Borlée, Belgijos lengvaatletis, kuris specializuojasi 400 m bėgimo rungtyje. Nacionalinės 4x400 m bėgimo estafetės rintkinės narys.

 Kovo 2 d. – Toby Sandeman, Jungtinės Karalystės sprinteris ir modelis. Jungtinės Karalystės atletikos čempionato nugalėtojas ir dviejų auksinių Europos atletikos iki 23 metų čempionato medalių savininkas. Dirbo „Calvin Klein“ ir „Ralph Lauren“ mados namuose.
 Kovo 5 d. – Damienas Plesisas, Prancūzijos U-19 rinktinės ir Panathīnaïkós AÓ komandos futbolininkas.
 Kovo 24 d. – Aiga Grabuste, Latvijos lengvaatletė, kuri specializuojasi daugiakovių rungtyse. Šalies olimpinės rinktinės narė.
 Kovo 27 d.:
 Atsuto Uchida, futbolininkas, Japonijos rinktinės ir Vokietijos Schalke 04 klubo gynėjas.
 Brenda Song, amerikiečių aktorė, dainininkė.

 Balandžio 9 d. – Oskaras Cibulskis, Latvijos ledo ritulio gynėjas.
 Balandžio 25 d. – Mamadu Ba, futbolininkas, Gvinėjos rinktinės ir RC Strasbourg klubo saugas.
 Balandžio 28 d. – Chuanas Manuelis Mata Garsija, Ispanijos futbolininkas, rungtyniaujantis saugo pozicijoje. Ispanijos „Valencia CF“ klubo žaidėjas.

 Gegužės 2 d. – Artur Noga, Lenkijos sprinteris ir olimpinės rinktinės narys. Europos atletikos iki 23 metų čempionato auksinio medalio savininkas. 2008 m. vasaros olimpinių žaidynių 5 vietos laimėtojas.
 Gegužės 5 d. – Adele Laurie Blue Adkins, keturis kartus nominuota Grammy apdovanojimams Anglijos dainininkė ir dainų kūrėja.
 Gegužės 7 d. – Natalie Mejia, Amerikiečių Pop/R&B dainininkė, dainų autorė ir šokėja. Mejia geriausiai žinoma, kaip merginų muzikos grupės Girlicious narė.
 Gegužės 26 d. – Dani Samuels, Australijos lengvaatletė, kuri specializuojasi disko metime. 2009 m. pasaulio čempionė. Iki 2006 m. sportininkė taip pat stumdė rutulį.

 Birželio 1 d. – Chavjeras „Čičarito“ Ernandesas Balkasaras, Meksikos futbolininkas, rungtyniaujantis puolėjo pozicijoje. Rungtyniauja Anglijos klube „Manchester United“.
 Birželio 2 d. – Serchijus Agueras, Argentinos futbolininkas, nacionalinės rinktinės ir Ispanijos Atlético Madrid klubo puolėjas.
 Birželio 6 d. – Ryan Brathwaite, Barbadoso lengvaatletis. Specializuojasi barjerinio sprinto bėgimo srityje. 2009 m. sportininkas pelnė pirmąjį šalies medalį IAAF pasaulio lengvosios atletikos čempionate. 110 m barjerinio bėgimo trasą įveikęs per 13,14 s jis taip pat pasiekė nacionalinį rekordą. Brathwaite taip pat priklauso ir žiemos sezono 60 m barjerinio bėgimo nacionalinis rekordas. Pažymint sportininko pasiekimus, 2009 m. rugsėjo 17 d. jam buvo suteikto "ambasadoriaus jo ekscelencijos Ryan Brathwaite" titulas.
 Birželio 12 d. – Rolands Freimanis, latvių krepšininkas, Ispanijos "Lobe Huesca" klubo žaidėjas (sunkiojo krašto pozicijoje).
 Birželio 24 d. – Mika Linkolnas Ričardsas, anglų futbolininkas, žaidžiantis Manchester City klube.
 Birželio 28 d.:
 Kanon Wakeshima, japonų dainininkė ir violončelininkė. Prodiusuojama Mana debiutavo DefSTAR Records įrašų leidykloje 2008 m. gegužės 28 d. su singlu "Still Doll". Jos pirmasis ir antrasis singlas "Suna no Oshiro" buvo panaudoti kaip anime Vampire Knight garso takelis.
 Nikolajus Michailovas, bulgarų futbolininkas, žaidžiantis vartininko pozicijoje Bulgarijos U-21 rinktinėje, bei FC Twente klube.

 Liepos 2 d. – Li Čon Jonas, Pietų Korėjos futbolininkas, rungtyniaujantis dešiniojo saugo pozicijoje. Anglijos klubo Bolton Wanderers žaidėjas.
 Liepos 3 d. – Vinstonas Viremu Reidas, Naujosios Zelandijos futbolininkas, rungtyniaujantis vidurio arba krašto gynėjo pozicijoje, West Ham United klube.
 Liepos 8 d. – Mikelis „Miki“ Rokė Fareras, ispanų futbolininkas, žaidžiantis gynėjo arba saugo pozicijoje Real Betis dublerių klube. 2005 m. rugpjūtį perėjo iš Ispanijos antroje divizijoje žaidžiančio UE Lleida klubo.
 Liepos 29 d. – Tarjei Boe, norvegų biatlonininkas, olimpinis ir triskart pasaulio čempionas.

 Rugpjūčio 8 d. – Danilo Gallinari, Italijos krepšininkas rungtyniaujantis NBA, Denver "Nuggets" komandoje.
 Rugpjūčio 11 d. – Petas Milsas, australų krepšininkas.
 Rugpjūčio 17 d.:
 Nichole Marie Cordova, Amerikiečių Pop/R&B dainininkė ir šokėja. Cordova yra jauniausia muzikos grupės Girlicious narė.
 Tiffanie Adair Anderson, Amerikiečių Pop/R&B dainininkė ir šokėja.
 Rugpjūčio 18 d. – Jack Hobbs, anglų futbolininkas žaidžiantis Leicester City klube.
 Rugpjūčio 24 d.:
 Kristapas Zelčas, Latvijos ledo ritulio vartininkas. Nuo 2005 m. jis žaidžia Latvijos ledo ritulio lygos klube HK Riga 2000.
 Rupert Alexander Grint, Anglijos aktorius, geriau žinomas dėl Ronio Vizlio vaidmens Hario Poterio filmuose.
 Rugpjūčio 30 d. – Ernestas Gulbis, Latvijos tenisininkas.

 Rugsėjo 7 d. – Craig Lindfield, anglų futbolininkas, žaidžiantis „Accrington Stanley“ komandoje.
 Rugsėjo 9 d. – Brittany "McKey" Sullivan, JAV modelis ir realybės šou dalyvė. Laimėjo 11 America's Next Top Model sezoną.
 Rugsėjo 23 d. – Chuanas Martinas del Potro, Argentinos tenisininkas.
 Rugsėjo 29 d. – Kevin Wayne Durant, JAV krepšininkas, žaidžiantis NBA Oklahoma „City Thunder“ komandoje.

 Spalio 4 d. – Derikas  Martelas Rose'as, JAV krepšininkas, Chicago „Bulls“ komandos įžaidėjas. 2008 metų NBA naujokų biržoje Chicago „Bulls“ klubo pašauktas pirmuoju numeriu ir sezonui pasibaigus pripažintas NBA Metų naujoku.
 Spalio 15 d. – Mesutas Ozilas, turkų kilmės Vokietijos futbolininkas (saugas), žaidžiantis Madrido „Real“ klube ir Vokietijos futbolo rinktinėje.
 Spalio 21 d. – Raúl Elías Viñoles, Argentinos aktorius, gavęs Clarin Awarded apdovanojimą.
 Spalio 31 d. – Sebastjanas Biuemi, Šveicarijos Formulės 1 lenktynininkas, vienintėlis 2009 m. sezono naujokas, prieš tai lenktyniavęs GP2 čempionate.

 Lapkričio 7 d. – Tinie Tempah, britų Grime reperis. Nominuotas keturiems Britų muzikos apdovanojimams (Brit Awards), tarp jų geriausio solinio artisto ir metų albumo kategorijose, taip pat apdovanojimams už geriausią britų muzikos proveržį ir geriausią singlą „Pass Out“.
 Lapkričio 25 d.:
 Džėjus Spyringas, anglų futbolininkas (saugas) žaidžiantis Liverpool FC.
 Nodar Kumaritashvili, rogučių sportininkas iš Gruzijos (m. 2010 m.).
 Lapkričio 27 d. – Boris Martinec, Kroatijos dailiojo čiuožimos sportininkas. Penkių nacionalinių medalių savininkas.
 Lapkričio 28 d. – Robert Richard Threlfall, Anglijos Bradford City komandos futbolininkas.
 Lapkričio 30 d. – Vitalij Polianskij, Ukrainos futbolo žaidėjas, žaidžiantis gynėjo pozicijoje. Ūgis 189 cm, svoris 82 kg.

 Gruodžio 5 d. – Nikolay Mashichev, Estijos futbolininkas. Žaidžia kairiojo saugo pozicijoje.
 Gruodžio 10 d. – Rodolfas Visentė Gamara Varela, Paragvajaus futbolininkas, rungtyniaujantis puolėjo pozicijoje. Paragvajaus klubo Club Libertad žaidėjas.
 Gruodžio 14 d. – Vanessa Anne Hudgens, JAV aktorė, dainininkė.
 Gruodžio 17 d. – David Lekuta Rudisha, Kenijos lengvosios atletikos sportininkas, kuris specializuojasi 800 m bėgimo distancijoje. 2010 m. rugpjūčio 22 d. Berlyne ir rugpjūčio 29 d. Rietyje vykusiose varžybose sportininkas pagerino pasaulio rekordą.
 Gruodžio 19 d. – Aleksis Alechandras Sančesas, Čilės futbolininkas, rungtyniaujantis puolėjo arba krašto saugo pozicijoje. Jis yra Italijos klubo „Udinese“ žaidėjas.
 Gruodžio 27 d. – Hayley Nichole Williams, amerikiečių kilmės dainininkė geriau žinoma kaip grupės Paramore vokalistė. Hayley turi dvi seses Erica ir McKayla. Prieš kelerius metus Hayley susitikinėjo su grupės nariu Josh. Bet dabar tarp jų nieko neliko, sakė Hayley viename iš interviu. Tiesa, Josh Farro prieš keletą savaičių pradėjo laimingą santuoką su Jenna. O Hayley laimingai susitikinėja su Chad Gilbert, geriau žinomas kaip grupės New Found Glory vokalistas.

Mirtys 

 Sausio 1 d. – Eduardas Kalninis, latvių tapytojas marinistas (g. 1904 m.).
 Sausio 5 d. – Pitas Maravičius, profesionalus amerikiečių krepšininkas, laikomas vienu iš geriausių ir taikliausių krepšininkų NBA istorijoje (g. 1947 m.).
 Sausio 13 d. – Čan Šin Kvo, Taivano įkūrėjo Čan Kai Ši (Chiang Kai-shek) sūnus ir Taivano prezidentas nuo 1978 metų (g. 1910 m.).
 Sausio 14 d. – Georgijus Maksimilijanovičius Malenkovas, sovietų politikas, Komunistų partijos vadovas ir artimas Stalino bendradarbis. Po Stalino mirties trumpam buvo tapęs Sovietų Sąjungos vadovu (nuo 1953 m. kovo mėn. iki rugsėjo mėn.), 1953 – 1955 m. – TSRS Ministrų Tarybos Pirmininkas (g. 1902 m.).

 Vasario 15 d. – Richard Phillips Feynman, vienas iškiliausių dvidešimtojo amžiaus fizikų, gavęs Nobelio premiją už tyrimus kvantinės elektrodinamikos srityje (g. 1918 m.).
 Vasario 19 d. – Andrė Frederikas Kurnanas, JAV gydytojas, fiziologas, Nobelio fiziologijos ir medicinos premijos laureatas (g. 1895 m.).

 Kovo 14 d. – Willi Apel, JAV amerikiečių muzikologas (g. 1893 m.).

 Balandžio 24 d. – Gioachino Colombo, Italijos automobilių variklių dizaineris (g. 1903 m.).
 Balandžio 26 d. – Valeri Džina Solanas, žinoma kaip radikalios pakraipos amerikiečių feministė, išgarsėjusi 1968 m. šūviu sužalodama menininką Endi Varholą (Andy Warhol). Ji yra parašiusi SCUM Manifestą, kuriuo kviečia kurti vien moterišką visuomenę (g. 1936 m.).

 Gegužės 13 d. – Nikolajus Makarovas, tarybinis rusų automatinių ginklų konstruktorius (g. 1914 m.).

 Birželio 11 d. – Giuseppe Saragat, Italijos politikas, nuo 1964 iki 1971 m. ėjęs šalies prezidento pareigas (g. 1898 m.).
 Birželio 16 d. – Ernestas Labriusas, prancūzų istorikas, socialinės ir ekonominės istorijos specialistas. Nors jis priskiriamas antrajai Analų mokyklos kartai, tačiau labai stiprią įtaką jam darė ir marksistinė istorijos mokykla (g. 1895 m.).
 Birželio 25 d. – Hilelis Slovakas, pirmasis JAV roko grupės „Red Hot Chili Peppers“ gitaristas (g. 1962 m.).

 Liepos 18 d. – Christa Päffgen, vokiečių kilmės dainų kūrėja, modelis, aktorė, klavišininkė ir Andy Warhol'o žvaigždė, žinoma pseudonimu Nico. Visuomenėje geriausiai atsimenama iš 1967 m. bendro darbo su grupe The Velvet Underground (g. 1938 m.).

 Rugpjūčio 14 d. – Enzo Anselmo Ferrari, Italijos automobilių lenktynininkas ir inžinierius. Jis buvo Scuderia Ferrari komandos įkūrėjas (g. 1898 m.).
 Rugpjūčio 17 d. – Muhammad Zia-ul-Haq, Pakistano prezidentas (g. 1924 m.).

 Rugsėjo 30 d. – Trường Chinh, Vietnamo politikas. 5-asis Vietnamo prezidentas ir Vietnamo komunistų partijos generalinis sekretorius (g. 1907 m.).

 Lapkričio 18 d. – Yoshiaki Nakaya, Japonijos politikas, 1975–1983 m. ėjęs Aičio prefektūros gubernatoriaus pareigas (g. 1925 m.).
 Lapkričio 27 d. – John Carradine, amerikiečių aktorius (g. 1906 m.).
 Lapkričio 29 d. – Nilsas Bejerotas, švedų kriminalistas ir psichologas (g. 1921 m.).

 Gruodžio 1 d. – John Vernon McGee, JAV presbiterionų bažnyčios pastorius, labiausiai žinomas kaip radijo programų apie Bibliją autorius (g. 1904 m.).
 Gruodžio 6 d. – Roy Orbison, vienas įtakingiausių amerikiečių dainininkų, rokenrolo kūrėjas, kurio karjera truko daugiau nei 4 dešimtmečius (g. 1936 m.).
 Gruodžio 21 d.:
 Berntas Karlsonas, politologas, Švedijos diplomatas ir politinis veikėjas (g. 1938 m.).
 Nikolaas Tinbergen, 1973 m. Nobelio fiziologijos ir medicinos premijos laureatas (g. 1907 m.).

 Konstantinas Travinas, praeityje garsus Rusijos krepšininkas ir treneris, rungtyniavęs Maskvos "Dinamo" ir Maskvos "Lokomotyvo" klubuose ir treniravęs TSRS vyrų, moterų rinktines bei Maskvos CSKA krepšinio komandą (g. 1905 m.).

Nobelio premijos 

Nobelio premijos laureatai:
 Chemijos – Johann Deisenhofer (1943–), Robert Huber (1937–), Hartmut Michel (1948–);
 Ekonomikos – Maurice Allais (1911–);
 Fizikos – Leon Max Lederman, Melvin Schwartz, Jack Steinberger;
 Literatūros – Nagibas Mahfuzas;
 Medicinos – James W. Black (1924–), Gertrude B. Elion (1918–1999), George H. Hitchings (1905–1998);
 Taikos – JTO Taikos palaikymo pajėgos.

Nuorodos 

1988 m.